OpenLLM-France/wikimedia huggingface dataset:
# Francesc Xavier Llampilles

Francesc Xavier Llampilles (Mataró, 1731 – Sestri Levante, Itàlia, 1810) fou un erudit i religiós jesuïta. Fill de Josep de Cerdà i Güell i d'Antònia de Cerdà i Llampilles, fou batejat com a Francesc Xavier de Cerdà i de Cerdà, si bé posteriorment va abandonar el cognom Cerdà pel de Llampilles. Conegut en castellà com a Francisco Javier Lampillas.
Va pertànyer a la Companyia de Jesús i amb motiu de la seva expulsió d'Espanya per Carles III va haver de residir a Itàlia, on va explicar teologia a Ferrara. Va combatre els erudits jesuïtes italians Girolamo Tiraboschi i Saverio Bettinelli, que van culpar els espanyols per haver introduït a Itàlia el «mal gust literari», tot i que també refuta Pietro Napoli Signorelli i Francesco Saverio Quadrio, motiu pel qual publica el seu Saggio storico-apologetico della letteratura spagnuola (Gènova, 1778 – 1781, sis volums). Com que els dos primers el van replicar, va publicar les seves contrarèpliques en un setè volum de l'obra, publicat a Roma el 1781. L'escriptora il·lustrada i una de les primeres feministes espanyoles Josefa Amar y Borbón va traduir i publicar tota l'obra a Saragossa (1782 – 1789, set volums), amb el títol d'Ensayo histórico-apologético de la literatura española contra las opiniones preocupadas de algunos escritores modernos italianos.
El llibre es divideix en dissertacions i és de contingut polèmic; dedica una gran part a la literatura hispanollatina. Es mostra independent de judici en elogiar la comèdia espanyola del Segle d'Or espanyol i en discutir la teoria de les tres unitats aristotèliques. Pedro Estala li va retreure atrevir-se a jutjar obres llatines com millors que les gregues sense conèixer el grec.

## Referències

* 1 2 «Francesc Xavier Llampilles». Gran Enciclopèdia Catalana. Barcelona: Grup Enciclopèdia Catalana.
# John DeWitt

John Riegel DeWitt (Phillipsburg, Nova Jersey, 29 d'octubre de 1881 - Nova York, 28 de juliol de 1930) va ser un atleta estatunidenc, especialista en els llançaments que va competir a cavall del segle xix i el segle xx.
El 1904 va prendre part en els Jocs Olímpics de Saint Louis, on guanyà una medalla de plata en el llançament de martell del programa d'atletisme, en quedar rere John Flanagan i per davant de Ralph Rose.

## Referències

* ↑ «John DeWitt Olympic Results». sports-reference.com. Arxivat de l'original el 14 de desembre 2012. [Consulta: 25 octubre 2015].
# John Duha

John Alexander Duha (Chicago, Illinois, 16 de febrer de 1875 – Chicago, 21 de gener de 1940) va ser un gimnasta i atleta estatunidenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis, on guanyà dues medalles de bronze, en les barres paral·lelesa i la prova per equips del programa de gimnàstica, com a membre de l'equip Central Turnverein, Chicago al costat de Charles Krause, George Mayer, Robert Maysack, Philip Schuster i Edward Siegler. Disputà d'altres proves gimnàstiques, en què destaca la quarta posició en la combinada i el triatló del programa d'atletisme, on fou 36è.

## Referències

* ↑ «John Duha Olympic Results». sports-reference.com. Arxivat de l'original el 22 de setembre 2010. [Consulta: 11 octubre 2015].
# Kenneth Edwards

Kenneth Paine «Ken» Edwards (Chicago, Illinois, 9 de març de 1886 - Evanston, Illinois, 21 de desembre de 1952) va ser un golfista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla d'or en la prova per equips del programa de golf, com a membre de l'equip Western Golf Association.

## Referències

* ↑ «Ken Edwards Olympic Results». sports-reference.com. Arxivat de l'original el 3 de novembre 2012. [Consulta: 11 octubre 2015].
# Walter Egan

Walter Eugene Egan (Chicago, Illinois, 2 de juny de 1881 - Monterey, Califòrnia, 12 de setembre de 1971) va ser un golfista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on guanyà la medalla d'or en la prova per equips del programa de golf, com a membre de l'equip Western Golf Association. En la prova individual quedà eliminat en setzens de final, tot i que en la qualificació havia acabat en quarta posició.
Era cosí del també golfista Chandler Egan.

## Referències

* 1 2 «Walter Egan Olympic Results». sports-reference.com. Arxivat de l'original el 16 de novembre 2012. [Consulta: 11 octubre 2015].
# Gwynne Evans

Gwynne Evans (Missouri, 3 de setembre de 1880 – 21 de gener de 1965) va ser un nedador i waterpolista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de bronze en la prova dels 4x50 iardes relleus lliures, junt a Amedee Reyburn, Marquard Schwarz i William Orthwein. En aquests mateixos Jocs guanyà una segona medalla de bronze com a membre de l'equip Missouri Athletic Club en la competició de waterpolo.

## Referències

* ↑ «Gwynne Evans Olympic Results». sports-reference.com. Arxivat de l'original el 14 d’abril 2015. [Consulta: 15 octubre 2015].
# John Freitag

John W. Freitag (Columbia, Illinois, 3 de maig de 1877 – Saint Louis, 20 d'octubre de 1932) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de bronze en la prova de quatre sense timoner del programa de rem, formant equip amb Gustav Voerg, Louis Helm, Frank Dummerth.

## Referències

* ↑ «John Freitag Olympic Results». sports-reference.com. Arxivat de l'original el 13 de desembre 2012. [Consulta: 18 octubre 2015].
# Frank Frost

Frank Frost va ser un futbolista estatunidenc que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la competició de futbol com a membre del St. Rose Parish. Frost n'era el porter.

## Referències

* 1 2 «Frank Frost Olympic Results». sports-reference.com. Arxivat de l'original el 27 de juliol 2011. [Consulta: 9 octubre 2015].
# Michael Gleason

Michael Daniel "Mike" Gleason (Filadèlfia, Pennsilvània, 16 de novembre de 1876 – Filadèlfia, 11 de gener de 1923) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de vuit amb timoner del programa de rem.

## Referències

* ↑ «Mike Gleason Olympic Results». sports-reference.com. Arxivat de l'original el 5 de novembre 2012. [Consulta: 18 octubre 2015].
# Frank Greer

Frank Bartholomew Greer (East Boston, Massachusetts, 26 de febrer de 1879 – Winthrop, Massachusetts, 7 de maig de 1943) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de Scull individual del programa de rem, en superar a la final a James Juvenal i Constance Titus, segon i tercer respectivament.
Posteriorment fou entrenador del Detroit Athletic Club i xèrif de la presó Charles Street de Boston.

## Referències

* 1 2 «Frank Greer Olympic Results». sports-reference.com. Arxivat de l'original el 16 de desembre 2012. [Consulta: 15 octubre 2015].
# Bernhoff Hansen

Bernhoff Otelius Hansen (Rognan, Saltdal, Nordland, Noruega, 17 d'agost de 1877 - Smithtown, Nova York, 22 de desembre de 1950) va ser un lluitador noruec de naixement i estatunidenc d'adopció que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la categoria de pes pesant, de més de 71,7 kg. Hansen s'imposà en la final a Frank Kugler. Prèviament havia eliminat a Fred Warmbold i William Hennessy. Hansen havia començat a practicar la lluita a Noruega, però un o dos anys abans dels Jocs es traslladà als Estats Units i s'afilià al club gimnàstic Brooklyn Norwegier Turnverein, sota el paraigües del qual va participar en els Jocs de Saint Louis.
El 2012 historiadors noruecs van trobar documentació que mostra que Hansen fou registrat com a "alien" (estranger) el 1925, i es qüestionen si mai va rebre la nacionalitat estatudinenca. Per aquest motiu demanen que aquest or sigui atorgat a Noruega.

## Referències

* ↑ «Bernhoff Hansen Olympic Results». sports-reference.com. Arxivat de l'original el 19 de maig 2011. [Consulta: 15 octubre 2015].
* ↑ «Her er beviset som endrer norsk idrettshistorie». NRK, 14-08-2012.
# Max Hess

Max Hess (Coburg, Imperi Alemany, 29 de desembre de 1877 - Filadèlfia, juny de 1969) va ser un gimnasta alemany de naixement i estatunidenc d'adopció que va competir a cavall del segle xix i el segle xx. El 1904 va prendre part en els Jocs Olímpics de Saint Louis, on guanyà la medalla d'or en la prova per equips del programa de gimnàstica, com a membre de l'equip Philadelphia Turngemeinde junt a John Grieb, Anton Heida, Ernst Reckeweg, Philip Kassel i Julius Lenhart. També disputà les proves gimnàstiques del concurs complet i triatló, on fou 31è i 50è respectivament; i el triatló del programa d'atletisme, on fou 10è.

## Referències

* ↑ «Max Hess Olympic Results». sports-reference.com. Arxivat de l'original el 22 de setembre 2010. [Consulta: 25 octubre 2015].
# David Hesser

David A. Hesser (gener de 1884 – 13 de febrer de 1908) va ser un nedador i waterpolista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de waterpolo formant part de l'equip New York Athletic Club. En la prova del relleu 4x50 iardes lliures del programa de natació fou quart.

## Referències

* ↑ «David Hesser Olympic Results». sports-reference.com. Arxivat de l'original el 17 de desembre 2012. [Consulta: 19 octubre 2015].
# John Hoben

John Grey Hoben (Nova York, maig de 1884 – Long Island, 5 de juliol de 1915) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova de doble scull del programa de rem, fent parella amb Joseph McLoughlin.

## Referències

* ↑ «John Hoben Olympic Results». sports-reference.com. Arxivat de l'original el 4 de novembre 2012. [Consulta: 16 octubre 2015].
# Oliver Kirk

Oliver Leonard Kirk (Beatrice, Nebraska, 20 d'abril de 1884 - Farmington, Missouri, 14 de març de 1960) va ser un boxejador estatunidenc de primers del segle xx. És l'únic boxejador en la història dels Jocs Olímpics que ha guanyat dos ors olímpics en dos pesos diferents en uns mateixos Jocs.
El 1904 va prendre part en els Jocs Olímpics de Saint Louis. Disputà dues categories, la de pes gall i pes ploma i en ambdues guanyà l'or. En la prova de pes gall sols hi havia dos participants i en la final s'imposà per ko al 3r assalt a George Finnegan. En el pes ploma sols hi havia tres participants i Kirk lliurà en el primer combat, per la qual cosa passà directament a la final, que guanyà a Frank Haller.
El 1906 passà al professionalisme, guanyant els seus tres primers combats, però després la seva carrera ja no fou tan bona. Finalitzà la seva carrera el 1915 amb un rècord de 4 victòries (2 per KO), 8 derrotes i 1 empat.

## Referències

* ↑ «Oliver Kirk» (en anglès). sports-reference.com. Arxivat de l'original el 2012-02-06. [Consulta: 31 agost 2012].
* ↑ «Oliver Kirk» (en anglès). boxrec.com. [Consulta: 31 agost 2012].
# George Oliver

George Charles Oliver (18 de gener de 1883 - Tampa, Florida, 20 d'agost de 1965) va ser un golfista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla de bronze en la prova per equips del programa de golf, com a membre de l'equip United States Golf Association. En la prova individual quedà eliminat en la qualificació prèvia.

## Referències

* ↑ «George Oliver Olympic Results». sports-reference.com. Arxivat de l'original el 3 de novembre 2012. [Consulta: 11 octubre 2015].
# Mason Phelps

Mason Elliott Phelps (Chicago, Illinois, 7 de desembre de 1885 - Lake Forest, Illinois, 2 de setembre de 1945) va ser un golfista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla d'or en la prova per equips del programa de golf, com a membre de l'equip Western Golf Association. En la prova individual quedà eliminat en vuitens de final.
Fil d'una família rica estudià a Yale, on es graduà el 1906. El 1908 i 1910 guanyà el campionat Western Amateur de golf.

## Referències

* 1 2 «Mason Phelps Olympic Results». sports-reference.com. Arxivat de l'original el 16 de novembre 2012. [Consulta: 12 octubre 2015].
# Myer Prinstein

Myer Prinstein, també escrit Meyer Prinstein i nascut com a Mejer Prinsztejn, (Szczuczyn, Imperi Rus 1878 - Nova York, Estats Units 1925) fou un atleta nord-americà, que destacà a la dècada del 1900 en triple salt i salt de llargada. És l'únic atleta olímpic de pista que ha guanyat tant el triple com el salt de llargada en els mateixos Jocs Olímpics.

## Biografia

Va néixer el 22 de desembre de 1878 a la ciutat de Szczuczyn, població situada en aquell moment a l'Imperi Rus i que avui dia forma part de Polònia, en una família d'origen jueu. L'any 1883 la família va emigrar a la ciutat de Nova York (Estats Units), i posteriorment s'establiren a Syracuse.

## Carrera esportiva

Membre de l'equip atlètic de la Universitat de Syracuse, on es va graduar en dret el 1902, va participar, als 21 anys, en els Jocs Olímpics d'Estiu de 1900 realitzats a París (França), on va aconseguir guanyar la medalla d'or en la prova del triple salt, batent el nord-americà James Connolly, i establint un nou rècord olímpic amb un salt de 14.47 metres. Així mateix participà en la prova de salt de llargada, on va aconseguir guanyar la medalla de plata. En aquesta prova, però, hi hagué polèmica, ja que durant les proves de qualificació (que eren vàlides per a la final) Myer anà per davant de la classificació en tot moment, però en disputar-se la final en diumenge, la direcció de la Universitat de Syracuse no el deixà participar i Alvin Kraenzlein aconseguí superar la marca de Myer per un centímetre (7.185 metres).
En els Jocs Olímpics d'Estiu de 1904 realitzats a Saint Louis (Estats Units) va aconseguir revalidar la seva medalla d'or en triple salt i guanyar el títol en salt de llargada, establint un nou rècord olímpic amb un salt de 7.34 metres. Així mateix va participar en les proves dels 60 metres llisos i 400 metres llisos, on fou cinquè, i en els 100 metres llisos, on fou eliminat en primera ronda.
Va participar en els Jocs Olímpics d'Estiu de 1906 realitzats a Atenes (Grècia), els anomenats Jocs Intercalats i no reconeguts oficialment pel Comitè Olímpic Internacional (COI), on va guanyar la medalla d'or en la prova del salt de llargada i fou onzè en el triple salt. També participà en la prova dels 100 metres llisos, on fou eliminat novament en primera ronda.
L'11 de gener de 1898 va batre el rècord del món de salt de llargada a Nova York amb un salt de 7.235 metres, sent vigent fins al juny del mateix any. El 28 d'abril de 1900 tornà a batre el rècord del món, establint-lo en 7.50 metres, en una prova atlètica a Filadèlfia, una marca que fou superada el 29 d'agost del mateix any per l'irlandès Peter O'Connor (7.61 metres).

## Referències

* 1 2 3 4 5 «Olympedia – Meyer Prinstein». [Consulta: 8 octubre 2024].
* 1 2 Paul Taylor, Jews and the Olympic Games: The Clash Between Sport and Politics, Sussex Academic Press, 2004, ISBN 1903900883, pp. 239-40
* ↑ Cox, Jay «The Original Orange Olympic Champ». Syracuse University Magazine, vol. 16, 4, 01-01-2000, pàg. 44–45.
* ↑ Prinstein broke running long jump record in "Two More Records Gone", The Brooklyn Daily Eagle, Brooklyn, New York, pg. 31, June 12, 1898
# Ernst Reckeweg

Ernst Heinrich Dietrich Reckeweg (Ovenstädt, Imperi Alemany, 18 d'abril de 1873 - Haddon Heights, Nova Jersey, 5 de setembre de 1944) va ser un gimnasta i atleta estatunidenc que va competir a cavall del segle xix i el segle xx. Alemany de naixement, emigrà als Estats Units el 1890. El 1904 va prendre part en els Jocs Olímpics de Saint Louis, on guanyà la medalla d'or en la prova per equips del programa de gimnàstica, com a membre de l'equip Philadelphia Turngemeinde junt a John Grieb, Anton Heida, Max Hess, Philip Kassel i Julius Lenhart. També disputà les proves gimnàstiques del concurs complet i triatló, on fou 47è i 67è respectivament; i el triatló del programa d'atletisme, on fou 19è.

## Referències

* ↑ «Ernst Reckeweg Olympic Results». sports-reference.com. Arxivat de l'original el 10 de juny 2017. [Consulta: 11 octubre 2015].
# Otto Steffen

Otto I. Steffen (Oberstein, Renània-Palatinat, 9 d'agost de 1874 - Buffalo, Nova York, 7 de novembre de 1957) va ser un gimnasta i atleta estatunidenc que va competir a cavall del segle xix i el segle xx. Nascut a Alemanya el 1890 emigrà als Estats Units i el 1900 n'aconseguí la nacionalitat. El 1904 va prendre part en els Jocs Olímpics de Saint Louis, on guanyà la medalla de plata en la prova per equips del programa de gimnàstica, com a membre de l'equip New York Turnverein junt a Emil Beyer, John Bissinger, Arthur Rosenkampff, Julian Schmitz i Max Wolf. També disputà les proves gimnàstiques del concurs complet i triatló, on fou 6è en admdues; i el triatló del programa d'atletisme, on fou 20è.
Durant la dècada de 1890 fou un dels gimnastes estatunidencs més destacats, amb diversos títols nacionals en les proves de concurs complet, salt sobre cavall, barres paral·leles i cavall amb arcs. Fins al 1911 exercí d'instructor de gimnàstica a l'Acadèmia Naval dels Estats Units de Maryland.

## Referències

* 1 2 «Otto Steffen Olympic Results». sports-reference.com. Arxivat de l'original el 22 de setembre 2010. [Consulta: 10 octubre 2015].
# Edward Cummins

Edward McClellan "Ned" Cummins (Chicago, Illinois, 25 de juliol de 1886 - New Britain, Connecticut, 21 de novembre de 1926) va ser un golfista estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla d'or en la prova per equips del programa de golf, com a membre de l'equip Western Golf Association. En la prova individual quedà eliminat en setzens de final.

## Referències

* ↑ «Ned Cummins Olympic Results». sports-reference.com. Arxivat de l'original el 16 de novembre 2012. [Consulta: 11 octubre 2015].
# Peter Sturholdt

Peter Johnson Sturholdt (Minnesota, 7 de desembre 1885 - Saint Louis, 27 de juny de 1919) va ser un boxejador estatunidenc de primers del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la prova de pes lleuger després de perdre en semifinals contra Jack Egan.
Jack Egan, inicialment vencedor de la medalla de plata en el pes lleuger i de bronze en el pes wèlter fou desqualificat pels jutges el novembre de 1905 en descobrir-se que el seu nom real era Frank Joseph Floyd. Les normes de l'AAU deien que això era il·legal. Amb aquesta decisió Sturholdt passà a guanyar la medalla de bronze, ja que en la lluita per aquesta medalla havia perdut contra Russell van Horn.
Sturholdt morí a Santi Louis en caure d'una bastida mentre estava pintant.

## Referències

* 1 2 «Peter Sturholdt Olympic Results» (en anglès). sports-reference.com. Arxivat de l'original el 19 de maig 2011. [Consulta: 5 octubre 2015].
* ↑ «4 novembre 1905 Egan disqualified». Arxivat de l'original el 24 de febrer 2020. [Consulta: 5 d’octubre 2015].
# Frederick Suerig

Frederick G. "Fred" Suerig (Missouri, 21 de juny de 1878 – Saint Louis, 8 de desembre de 1929) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova de quatre sense timoner del programa de rem, formant equip amb Martin Formanack, Charles Aman i Michael Begley.

## Referències

* ↑ «Fred Suerig Olympic Results». sports-reference.com. Arxivat de l'original el 17 de desembre 2012. [Consulta: 17 octubre 2015].
# Rudolph Tesiny

Rudolph Tesiny o Tesing (Nova York, 4 de febrer de 1881 - Nova York, 29 d'abril de 1926) va ser un lluitador estatunidenc que va competir a primers del segle xx. El 1904 va prendre part en els Jocs Olímpics de Saint Louis, on va guanyar la medalla de plata en la categoria de pes lleuger, de fins a 65,8 kg. Tesiny perdé en la final contra Otto Roehm. El 1905 guanyà un campionat nacional.

## Referències

* 1 2 «Rudolph Tesiny Olympic Results». sports-reference.com. Arxivat de l'original el 16 de desembre 2012. [Consulta: 14 octubre 2015].
# William Thompson (arquer)

William Henry "Will" Thompson (Calhoun, Geòrgia, 10 de març de 1848 – Seattle, Washington, 10 d'agost de 1918) va ser un arquer estatunidenc que va competir durant el darrer terç del segle xix i els primers anys del segle xx.
El 1904 va prendre part en els Jocs Olímpics de Saint Louis, on va guanyar tres medalles del programa de tir amb arc. Va guanyar la medalla d'or en la prova de ronda per equips, com a membre de l'equiop Potomac Archers, i les de bronze en la ronda York i la ronda americana, en ambdós casos rere George Bryant i Robert Williams.

## Referències

* ↑ «Will Thompson Olympic Results». sports-reference.com. Arxivat de l'original el 10 de novembre 2012. [Consulta: 18 octubre 2015].
# Howard Valentine

Howard van Nostrand Valentine (Brooklyn, Nova York, 14 de desembre de 1881 - Manhattan, Nova York, 25 de juny de 1932) va ser un atleta estatunidenc que va córrer a primers del segle XX i que va prendre part en els Jocs Olímpics de 1904 i 1906.
El 1904 va participar en els Jocs Olímpics de Saint Louis en quatre proves. En la cursa de les 4 milles per equips guanyà la medalla d'or formant part de l'equip New York Athletic Club, junt amb Arthur Newton, George Underwood, Paul Pilgrim i David Munson. En els 800 metres guanyà la medalla de plata en quedar per darrere Jim Lightbody, mentre que en els 1500 metres quedà entre la 7a posició. També participà en els 400 metres, desconeixent-se la posició exacta en què finalitzà.
Dos anys més tard, el 1906, participà en els Jocs Intercalats en les proves dels 400 i els 800 metres.

## Millors marques

* 400 metres. Desconegut
* 800 metres. 1' 56,2", el 1904
* 1500 metres. 4' 09,4", el 1904

## Referències

* 1 2 3 «Howard Valentine» (en anglès). sports-reference.com. Arxivat de l'original el 2012-12-15. [Consulta: 6 setembre 2012].